Útmutató a diplomamunka elkészítéséhez

**Technika- és tervezés-tanár** osztatlan tanárképzési szakon

Tartalomjegyzék

[1 Általános tudnivalók 2](#__RefHeading___Toc1114_3361784082)

[2 Tartalmi követelmények 3](#__RefHeading___Toc1116_3361784082)

[2.1 A dolgozat címe 3](#__RefHeading___Toc1118_3361784082)

[2.2 A kidolgozás elvei 3](#__RefHeading___Toc1120_3361784082)

[2.3 A dolgozat részei 3](#__RefHeading___Toc1122_3361784082)

[I Bevezetés 3](#__RefHeading___Toc1124_3361784082)

[II Irodalmi összefoglaló 3](#__RefHeading___Toc1126_3361784082)

[III Eredmények és értékelésük 4](#__RefHeading___Toc1128_3361784082)

[IV Összefoglalás 4](#__RefHeading___Toc1130_3361784082)

[V Irodalomjegyzék 4](#__RefHeading___Toc1132_3361784082)

[VI Mellékletek (nem kötelező) 4](#__RefHeading___Toc1134_3361784082)

[2.4 Formai követelmények 5](#__RefHeading___Toc1136_3361784082)

[I A borító 5](#__RefHeading___Toc1138_3361784082)

[II A belső borító és jogi nyilatkozat 5](#__RefHeading___Toc1140_3361784082)

[III Tartalomjegyzék, oldalszámozás 5](#__RefHeading___Toc1142_3361784082)

[IV Ábrák, táblázatok 5](#__RefHeading___Toc1144_3361784082)

[V Idézetek 5](#__RefHeading___Toc1146_3361784082)

[VI Irodalomjegyzék 5](#__RefHeading___Toc1148_3361784082)

[VII Hivatkozások 6](#__RefHeading___Toc1150_3361784082)

[2.5 Egyéb követelmények 7](#__RefHeading___Toc1152_3361784082)

[3 Mellékletek 9](#__RefHeading___Toc1258_3361784082)

[1. sz. melléklet Diplomamunka külső borító 10](#1%191._sz._mell%C3%A9klet%19C)

[2. sz. melléklet Diplomamunk belső címlap 11](#1%192._sz._mell%C3%A9klet%19C)

[3. sz. melléklet Nyilatkozat 12](#1%193._sz._mell%C3%A9klet%19C)

[4. sz. melléklet Bírálati lap 13](#1%194._sz._mell%C3%A9klet_%19C)

[5. sz. melléklet Diplomamunka konzultációs űrlap 14](#1%195._sz._mell%C3%A9klet_%19C)

[6. sz. melléklet Témaválasztólap diplomamunkához 16](#1%196._sz._mell%C3%A9klet%19C)

1. Általános tudnivalók

A diplomamunka a hallgató egyik szakjának megfelelő, önálló munkán alapuló írásbeli mű. Célja annak bizonyítása, hogy a hallgató tanulmányai folyamán megfelelő elméleti alapokat szerzett ahhoz, hogy a választott területhez kapcsolódó témát a rendelkezésre álló hazai és külföldi szakirodalom alapján egyéni megközelítésben dolgozza fel. A diplomamunkának tartalmát tekintve diszciplináris vagy szakmódszertani jellegűnek kell lennie.

A Diplomamunka 4 kredites, egy féléves tantárgy (kódja: OTE7000), amelyet a hallgató a 10. félévben köteles felvenni a Neptun rendszerben. A diplomamunka megírásához szükséges elmélyülést, kutató- és alkotómunkát a hallgató már a 7., 8. és 9. félévben megkezdi a Diplomamunka-előkészítés (OTE7701, OTE7702, OTE7703) 0 kredites kurzusok révén, amelyeket szintén fel kell venni a Neptunban.

A címek (témák, témavezetők) listáját az aktuális félév kezdetekor a szak felelőse bocsátja a hallgatók rendelkezésére, akik választásukat a témavezetővel egyeztetik, és témaválasztó lapot töltenek ki három példányban. Egy példány a hallgatóé, egyet a szakfelelősnek, egyet pedig a tanulmányi előadónak kell leadni. A diplomamunka témavezetője a Nyíregyházi Egyetem oktatója. A diplomamunkát készítő hallgató munkáját külső szakember (aki kellő ismeretekkel rendelkezik a diplomamunka témájával kapcsolatban) is segítheti a témavezető együttműködésével.

A diplomamunka címe a témaválasztó lap kitöltésével és leadásával válik véglegessé. A témaválasztó lap leadásának határideje a témaválasztás félévétől függően szeptember 30., ill. február 28.

A hallgató félévente legalább négy alkalommal köteles konzultálni a témavezető oktatóval, aki ezt a konzultációs űrlapon aláírásával igazolja (5. sz. melléklet). Az előírtnál több konzultációra is sor kerülhet.

1. Tartalmi követelmények
   1. A dolgozat címe

A dolgozat tartalmának, mondanivalójának tömör kifejezése, amely utal a dolgozat központi témakörére/témaköreire. Amennyiben a cím nem egyértelműen igazít el a tárgyat illetően, akkor szükséges magyarázó alcím adása.

* 1. A kidolgozás elvei

Szakszerűség (a szaknyelv pontos használata), pontosság (a tények, idézetek, adatok hű és pontos közlése a dolgozat tárgyilagosságát erősíti), szemléletesség (nemcsak a mértékletesen képszerű megfogalmazásban, hanem – ha szükséges – az ábrák, illusztrációk, grafikonok, táblázatok, diagramok közlésével is).

* 1. A dolgozat részei
     1. Bevezetés

A dolgozat témakörének a dolgozat címénél részletesebb meghatározása; a témaválasztás indoklása; a vizsgálat tárgyát képező probléma felvetése, illetve hipotézis megalkotása; a kifejtés menetének és logikájának rövid ismertetése; az alkalmazott módszerek bemutatása; a szükséges lehatárolások: terjedelmi korlátok vagy egyéb okok miatt a dolgozat egyes, a címben jelzett témához természetes módon kapcsolódó egyéb területek közül mire nem tér ki, terjedelme rövid (1-2 oldal).

* + 1. Irodalmi összefoglaló
* a problémakörrel kapcsolatos irodalom feltérképezése, megismerése, valamint a releváns szakirodalom kiválasztása;
* annak bizonyítása, hogy a szerző a téma tágabb összefüggéseit is értő módon tudja kezelni, nyelvezete e tekintetben pontos, szakszerű, az adott képzési forma során nyújtott ismeretek és kialakított készségek hasznosulásáról tanúskodik, a fogalmakat konzekvensen használja. (Ez természetesen a dolgozat további részei kapcsán is követelmény.) A diplomamunka elméleti összefoglalója a dolgozatnak legfeljebb 50%-át teheti ki.
  + 1. Eredmények és értékelésük
* a választott probléma leírása, értékelése úgy, hogy a diplomamunkában szereplő megállapítások megalapozottak, tényekkel és érvekkel alátámasztottak;
* a témához kapcsolódó kísérletek, mérések, kutatások elvégzése, azok részletes, alapos, egyértelmű, előremutató kiértékelése, elemzése;
* itt jelenik meg a szerző személyes állásfoglalása, amely jól elhatárolható a helyzetértékelésben/megoldáskeresésben közreműködő más személyek véleményétől;
* a tapasztalatokat a szerző visszacsatolja a megfogalmazott hipotézisekre és/vagy problémafelvetésre.

A diplomamunka második 50%-át e munka teszi ki.

* + 1. Összefoglalás
* a dolgozat eredményeinek összefoglalása, a dolgozat lezárása;
* az elért eredmények és a nem tárgyalt, de szorosan kapcsolódó témakörök alapján további vizsgálati irányok kijelölése.
  + 1. Irodalomjegyzék

A dolgozat törzsszövegét záró irodalomjegyzék a szakterület szokásainak megfelelően a hivatkozások szövegbeli megjelenésének sorrendjében készül. (Bővebben ld. a formai követelményekben.)

* + 1. Mellékletek (nem kötelező)

Azon ábrák, táblázatok, dokumentumok, multimédiás adathordozók megjelenítése, amelyek a dolgozat megértéséhez mindenképpen szükségesek, ugyanakkor a dolgozat egy adott fejezetével, alfejezetével szoros kapcsolatba vagy nem hozhatók, vagy túlságosan részletezők, és nagy számuk miatt nehezen olvashatóvá tennék a szóban forgó fejezetet.

A mellékleteket mindig el kell látni számmal, címmel, és azokat a tartalomjegyzékben is fel kell tüntetni. A dolgozat szerkesztése során a szövegben utalni kell a mellékletben található dokumentumra. Ez segíti az olvasót a dolgozat tartalmának megismerésében, megértésében.

* 1. Formai követelmények
     1. A borító

A lap közepén található a DIPLOMAMUNKA felirat nyomtatott nagybetűvel, jobb alsó részén a hallgató neve, alatta a beadás éve. (1. sz. melléklet)

* + 1. A belső borító és jogi nyilatkozat

A belső borítónak a következőket kell tartalmaznia: az oktatási intézmény neve, a diplomamunka címe, a hallgató neve, szakja, a témavezető neve és beosztása, a beadás éve. (2. sz. melléklet)

Nyilatkozat a szerzői és adatvédelmi jogokról, melynek helye a belső borító után, önálló oldalon van. (3. sz. melléklet)

* + 1. Tartalomjegyzék, oldalszámozás

A tartalomjegyzék a belső borítót követő oldalon található. Az oldalszámozás a főrész első oldalával indul és érvényes a bibliográfiában is.

* + 1. Ábrák, táblázatok

A dolgozatban felhasznált ábrákat és táblázatokat be kell számozni. Ha nem saját készítésű, a forrásokat meg kell adni a hivatkozás szabályainak megfelelően. Táblázat esetén a magyarázó szöveg a táblázat fölé, ábra esetében pedig az ábra alá kerül.

* + 1. Idézetek

A szó szerinti idézeteket el kell különíteni a főszövegtől Times New Roman betűtípussal, 10-es betűmérettel, másfeles sortávolsággal, sorkizártan, idézőjel nélkül. Ebben az esetben a lap jobb és bal oldali margójától nagyobb távolságra behúzva, tömbszedésben kell közölni.

Az idézetek terjedelmét a témavezető maximálja.

* + 1. Irodalomjegyzék

A bibliográfia tartalmazza a diplomamunka szövegében felsorolt összes szakirodalmi hivatkozást. A feldolgozott irodalmat a szakterület szokásainak megfelelően a hivatkozások szövegbeli megjelenésének sorrendjében kell felsorolni. A külföldi szerzők nevét a fordított sorrendben kell megadni úgy, hogy a vezetéknévtől vesszővel elválasztjuk a keresztnevet.

Minden egyéb, itt felsorolásra nem kerülő pontban a témavezető oktató tud segítséget nyújtani.

* + 1. Hivatkozások

A tudományágnak megfelelően, a témavezetővel egyeztetve történik a hivatkozás módja. A dolgozatban a felhasznált forrásokat a hivatkozás általános szabályai szerint kell megadni. Bármelyik hivatkozási módot használja is a szerző, egy a fő: legyen egységes és következetes.

Ajánlott a szövegközi hivatkozás a hivatkozott szövegrész után, szögletes zárójelben a megfelelő hivatkozás sorszáma, például:

* egy hivatkozás esetén: [3],
* két hivatkozás esetén: [3, 6],
* kettőnél több hivatkozás esetén: [5-8, 12].

Amennyiben szó szerint átvett idézetről, vagy valamilyen felsorolás, ábra, táblázat átvételéről van szó, az oldalszámot mindenképpen meg kell adni. A szövegközi hivatkozás esetén a lábjegyzeteket kiegészítő információk közlésére kell használni. Tartalmi és nem szó szerinti idézés esetén ugyanúgy kell eljárni, mint a szó szerinti hivatkozás esetében.

Szóbeli közlésre való hivatkozás esetén elég a név és az évszám feltüntetése.

Kereszthivatkozás esetén a hivatkozást más cikkből vagy könyvből vesszük. Fel kell tüntetni, hogy közvetett hivatkozásról van szó. Célszerű a lap alján lábjegyzetben megemlíteni, hogy az eredeti műből származó idézeteket nem mi magunk vettük át. Meg kell adni annak a szerzőnek a nevét, akinek a művében rábukkantunk az adott idézetre, pl. Idézi Inzelt 1992.

*Példák*

általános szabály az idézésnél feltüntetendő adatokra és azok sorrendjére:

szerző, szerzők (szerkesztő), *cím.* Kiadó, kiadás helye, oldalszám vagy oldalszám-tartomány, kiadás éve

A [3] és [4] jelű hivatkozás feloldása a dolgozat végén:

1. Máté Jakab, *A 19. századi nyelvtudomány rövid története*. Nemzeti Tankönyvkiadó, Budapest, 1997.
2. Haugen, Einar, *The Ecology of Language. Essays.* Stanford University Press. Stanford, California, 1972.

*A hivatkozás feloldása tanulmánykötetből vett írás esetén:*

1. Benkő Loránd, *Irodalmi nyelv – köznyelv*. In: Kiss Jenő–Szűts László (szerk.): A magyar nyelv rétegződése. Akadémiai Kiadó. Budapest. 15–33, 1988.

*A hivatkozás feloldása abban az esetben, ha az írás folyóiratban jelent meg:*

1. Finta Viktória, *Az „elektroszmog”-ról tudományosan.* Fizikai Szemle 189-192, 2015

Ha a folyóirat nem évfolyamonként, hanem lapszámonként kezdi újra az oldalszámozást, akkor a következő módon kell feloldani a szövegközi hivatkozást:

1. Kulcsár Szabó Ernő, *Csokonai Lili: Tizenhét hattyúk*. Kortárs12: 159–64, 1987.

Az internetes források esetében tüntesse fel a hallgató az eredeti forrást. A szerzőt, a címet, az internetes címet (URL), valamint a letöltés dátumát is meg kell jelölni.

1. Zsidó Ferenc, *Nem könyvdráma!.* Székelyföld, július,  
    <http://www.hargitakiado.ro/cikk.php?a=MTk4OQ>== [2014. okt. 22.]
   1. Egyéb követelmények

A diplomamunkát A4 szabvány méretű papírra kell elkészíteni számítógépes szövegszerkesztővel. Betűnagyság: 12, betűtípus: Times New Roman, 1,5-ös sortávolsággal, bal szélén 2,5 cm, jobb szélén 2 cm, felül és alul 2-2 cm margóval. A folyó szöveg mindvégig sorkizárt legyen, bekezdés-elválasztók és üres sorok beszúrása nélkül. A római számmal jelölt fő fejezetek új oldalon kezdődjenek.

A diplomamunka terjedelme minimum 40, maximum 80 oldal, mellékletek nélkül, lehetőség szerint kétoldalasan nyomtatva. A terjedelem a címlap, a tartalomjegyzék, a mellékletek és az irodalomjegyzék nélkül, a főszövegre értendő. Karakterszám: 80 000 és 160 000 között.

A diplomamunka kemény kötésben adandó le. A diplomamunkához csatolni kell a kitöltött konzultációs űrlapot.

A diplomamunka leadásának határideje április 30., keresztfélév esetén november 30. A határidőn túli beadásról a TVSz. rendelkezik. A diplomamunka bírálata a 4. sz. melléklet alapján készül el. A bírálatról a hallgatót a szakjának megfelelő témafelelős intézet tájékoztatja.

A diplomamunka védése záróvizsga keretében zajlik. A diplomamunka-védés a témafelelős intézet szervezésében a TVSz. és a záróvizsga-szabályzat szerint történik.

A diplomamunkát magyar nyelven kell benyújtani.

**Figyelem!**

A diplomamunka elégtelenre való minősítését vonja maga után az alábbi körülmények valamelyikének vagy mindegyikének fennállása:

* A dolgozat egyes főbb részei közötti összhang súlyosan sérül: a dolgozat címében jelzett témakört csak minimális terjedelemben fejti ki a jelölt.
* A dolgozat több mint egy bekezdése kb. 3-4 mondat terjedelemben szó szerinti formában vagy azt megközelítő módon idegen műből építkezik az irodalomjegyzékben való megjelölése nélkül, azaz plágium.
* A dolgozat több oldal terjedelemben folyamatosan csak egy idegen műből építkezik, még ha a forrást a megfelelő szövegrésznél és az irodalomjegyzékben meg is jelöli a dolgozat írója.
* A dolgozat alapvető tárgyi tévedések sorozatát tartalmazza.
* A dolgozat terjedelme az elvárásoktól jelentősen eltér.
* A dolgozatban a helyesírási, nyelvtani, stilisztikai és/vagy szerkesztési hibák bántónak minősíthetők, esetleg már a megértést is veszélyeztetik. A dolgozat nem felel meg a formai követelményeknek.

1. Mellékletek

1. sz. melléklet

DIPLOMAMUNKA

hallgató neve

20….

2. sz. melléklet

**NYÍREGYHÁZI EGYETEM**

**Diplomamunka címe**

Hallgató neve

Hallgató szakjának megnevezése

Témavezető: Neve, beosztása

**20….**

3. sz. melléklet

**NYILATKOZAT**

Alulírott

**Név:** ……………………………………………………………………………………………..

**Szak:** ……………………………………………………………………………………………

**Neptun-kód:** …………………………………………………………………………………

jelen nyilatkozat aláírásával kijelentem, hogy a

…………………………………………………………………………………………………...

…………………………………………………………………………………………………...

…………………………………………………………………………………………………...

című diplomamunka önálló munkám eredménye, saját szellemi termékem, abban a hivatkozások és idézések standard szabályait következetesen alkalmaztam, mások által írt részeket a megfelelő idézés nélkül nem használtam fel. A dolgozat készítése során betartottam a szerzői jogról szóló 1999. évi LXXVI. törvény szabályait, valamint a Nyíregyházi Egyetem által előírt, a diplomamunka készítésére vonatkozó szabályokat.

Kijelentem továbbá, hogy sem a dolgozatot, sem annak bármely részét korábban nem nyújtottam be szakdolgozatként vagy diplomamunkaként.

|  |  |
| --- | --- |
| Nyíregyháza, |  |
| dátum | hallgató |

4. sz. melléklet

Bírálati lap

**az osztatlan, kétszakos tanárképzési szak diplomamunkájához**

A hallgató neve:

A dolgozat címe:

A témavezető neve, beosztása:

A bíráló neve, beosztása:

|  |  |  |
| --- | --- | --- |
| **Szempontok** | | **Pontszám** |
| **Tartalmi, szakmai szempontok:** | | **/70** |
| A választott téma aktualitása | | /14 |
| A szakirodalmi háttér ismerete | | /20 |
| Az elemzés és adatfeldolgozás színvonala | | /20 |
| Következtetések, az eredmények megbízhatósága és pontos összefoglalása | | /16 |
| **Formai, stiláris szempontok:** | | **/30** |
| Szerkezet | | /10 |
| Helyesírás, stílus | | /10 |
| Irodalomjegyzék, hivatkozások | | /10 |
| **Szöveges értékelés:** | | |
| **Összes pontszám (0-100):** | | **/100** |
| **Érdemjegy: (0-50 elégtelen, 51-62 elégséges, 63-75 közepes, 76-89 jó, 90-100 jeles)** | |  |
| Védésre javasolt kérdések: | | |
|  |  | |
| dátum | bíráló | |

5. sz. melléklet

Diplomamunka konzultációs űrlap

|  |  |  |  |  |  |
| --- | --- | --- | --- | --- | --- |
|  | **Időpont** | **A konzultáció tárgya** | | **Konzulens aláírása** | |
| **Diplomamunka-előkészítées 1** |  |  | |  | |
|  |  | |  | |
|  |  | |  | |
|  |  | |  | |
| **Diplomamunka-előkészítées 2** |  |  | |  | |
|  |  | |  | |
|  |  | |  | |
|  |  | |  | |
| **Diplomamunka-előkészítées 3** |  |  | |  | |
|  |  | |  | |
|  |  | |  | |
|  |  | |  | |
|  | | |  | |
|  | | |  | |
|  | | |  | |
| témavezető | | | diplomamunkát készítő hallgató | |

|  |  |  |  |
| --- | --- | --- | --- |
|  | **Időpont** | **A konzultáció tárgya** | **Konzulens aláírása** |
| **Diplomamunka** |  |  |  |
|  |  |  |
|  |  |  |
|  |  |  |

A leckekönyvbe is bekerülő gyakorlati jegy:

|  |  |
| --- | --- |
|  |  |
| témavezető | diplomamunkás |

|  |  |  |
| --- | --- | --- |
| 6. sz. melléklet | **NYÍREGYHÁZI EGYETEM**  **Intézményi azonosító: FI 74250** | 4401 Nyíregyháza  Sóstói út 31/B  Tel: 42/599-400  Fax: 42/402-485 |

**TÉMAVÁLASZTÓ LAP**

**DIPLOMAMUNKÁHOZ**

osztatlan tanárképzési szakokhoz

**Név :**



**NEPTUN-kód :**



**Szakpár megnevezése :**



**Diplomamunka címe:**



A témavezető:



|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| neve | aláírása |

A szakfelelős:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| neve | aláírása |

Nyíregyháza, 20 év hónap nap

a hallgató aláírása

Kitöltendő 3 példányban: 1 példányt a szakfelelősnek,

1 példányt a tanulmányi előadónak kell leadni

1 példány a hallgatónál marad